b'\n_START_ARTICLE_\nKultu\n_START_PARAGRAPH_\nKultu ry on Oulun yliopiston kulttuurintieteiden opiskelijoiden ainej\xc3\xa4rjest\xc3\xb6. Siihen kuuluu kolme p\xc3\xa4\xc3\xa4ainetta: kirjallisuus, kulttuuriantropologia sek\xc3\xa4 arkeologia. Lis\xc3\xa4ksi mukana on my\xc3\xb6s arkeologian harrastej\xc3\xa4rjest\xc3\xb6 Meteli. Kirjallisuuteen otetaan p\xc3\xa4\xc3\xa4sykokeen kautta 15 uutta opiskelijaa. Arkeologian ja kulttuuriantropologian yhteisess\xc3\xa4 p\xc3\xa4\xc3\xa4sykokeissa sis\xc3\xa4\xc3\xa4n otetaan 20 uutta opiskelijaa._NEWLINE_Kultu on pieni mutta aktiivinen ainej\xc3\xa4rjest\xc3\xb6. Se on mukana Oulun yliopiston Humanistisen Killan perinteisiss\xc3\xa4 riennoissa, kuten Franzenin lakituksessa ja fuksisuunnistuksessa. Kultun itse j\xc3\xa4rjest\xc3\xa4miin, perinteisiin tapahtumiin kuuluu mm. Magical Mystery Tour, joka j\xc3\xa4rjestet\xc3\xa4\xc3\xa4n yhteisty\xc3\xb6ss\xc3\xa4 historian ainej\xc3\xa4rjest\xc3\xb6 Tiiman kanssa._NEWLINE_Kultun kiltahuone, eli Kultuhuone, sijaitsee humanistisen p\xc3\xa4\xc3\xa4dyn kolmannessa kerroksessa, taideaineiden (kirjallisuus, elokuvatutkimus, taidehistoria) k\xc3\xa4yt\xc3\xa4v\xc3\xa4ll\xc3\xa4.'